text:
The U.S. Equal Employment Opportunity Commission
Nwizans seksyèl se yon fٍm diskriminasyon poutèt sèks ki se yon vyolasyon Tit VII Lwa 1964 sou dwa sivik-la. Règleman EEOC yo defini 2 kalte nwizans seksyèl:"Ban mwen ma ba ou" avèk "anviwonnman ostil."
Avans seksyèl ki pa jwenn bon akèy, demann pou favè seksyèl ak lٍt kondwit vèbal ou fizik ki gen rapٍ ak aktivite seksyèl reprezante nwizans seksyèl "ban mwen ma ba ou" lè (1) kondwit sa-a vini -yon fason dirèk ou endirèk- kٍm kondisyon pou yon mèt travay oubyen yon sipèvizè anplwaye yon moun, oubyen (2) mande yon moun pou li aksepte kondwit sa-a oubyen, si li pa dakٍ, sa ap sèvi kٍm baz lè yap pran desizyon nan travay-la ki pote konsekans pou moun sa-a.
Avans seksyèl ki pa jwenn bon akèy, demann pou favè seksyèl avèk lٍt kondwit vèbal ou fizik ki gen yon rapٍ ak aktivite seksyèl, pase pou nwizans seksyèl ki pwovoke yon "anviwonnman ostil", lè kalte kondwit sa-a ap chache genyen (ou li deja genyen) move konsekans sou rannman anplwaye-a oubyen lè sa kreye yon anviwonnman kraponnay, ostil, oubyen ki manke-dega nan travay-la.
Kesyon santral-la, se èske kondwit-la "gen move konsekans sou rannman moun-nan" oubyen èske sa kreye "yon anviwonman kraponnay, ostil ou manke-dega nan travay-la." Pou EEOC-a detèmine si yon anviwonnman ostil, lap gade faktè sa yo:(1)Eske kondwit-la te vèbal ou fizik oubyen tou lè 2; (2)konbyen fwa sa te repete; (3)èske kondwit sa-a te ostil oubyen manke moun nan dega aklè; (4)èske moun kap (ou ki tap) komèt nwizans-la se yon kolèg oubyen yon sipèvizè; (5)èske gen lٍt moun ki te patisipe nan nwizans-la; e (6)èske nwizans-la te fèt kont plizyè moun. Pyès nan faktè sa-a yo pa pi enpٍtan pase lٍt yo. EEOC ap fè yon evalyasyon total sikonstans ki (te) antoure zak-la.
Kondwit seksyèl se yon zak ilegal sèlman lè li pa jwenn bon akèy nan men moun li vize-a. Fٍk anplwaye-a pa dakٍ ak kondwit-la, sa ki vle di fٍk li pat chache sa oubyen li pat ankouraje sa, e sa vle di tou fٍk anplwaye-a konsidere kondwit-la kٍm yon kondwit li pa vle oubyen yon mank-dega.
Lè EEOC jwenn prèv kontrè youn ak lٍt, nan yon ankèt ki mennen pou montre si kondwit-la te jwenn bon akèy, komisyon-an pral etidye tout dosye-a e tout sikonstans yo; lap evalye sitiyasyon-an sou yon baz youn-pa-youn. Ankèt-la dwe detèmine si konpٍtman viktim-nan tonbe dakٍ ou non avèk deklasyon-li, kٍmkwa èske kondwit seksyèl li denonse-a pat jwenn yon bon akèy.
Viktim-nan kapab yon fanm oubyen yon gason. Li pa nesesè pou viktim-nan genyen sèks opoze. Viktim-nan pa oblije se moun ki sibi nwizans-la, men se kapab nenpٍt moun ke kondwit manke-dega-a afekte.
Moun sa-a kapab se yon fanm oubyen yon gason. Moun sa-a kapab se sipèvizè viktim-nan, yon ajan patwon-an, yon sipèvizè nan yon lٍt seksyon, yon kٍlèg, oubyen yon moun ki pa anplwaye.
Sa depann. Nan ka "Ban mwen ma ba ou" yo, yon sèl avans seksyèl kapab pase pou nwizans si sa lakٍz yo bay (oubyen refize bay) moun ki viktim-nan travay oubyen benefis nan travay-la. Men, si se pa yon move kondwit grav, yon sèl ensidan oubyen kèk ensidan izole ki gen rapٍ ak yon kondwit seksyèl deplase oubyen yon kٍmantè deplase, pap kreye yon "anviwonnman ostil." Yon plent kont yon anviwonnman ostil egzije pou pleyan-an montre ke akize-a abitye manifeste yon kondwit ke li-menm, pleyan-an, li konsidere kٍm yon mank-dega. Sepandan, yon sèl grenn egzanp nwizans seksyèl grav ki pa abitye fèt, kapab ase pou l reprezante yon vyolasyon Tit VII-la. Plis nwizans-la pi grav, se mwens li nesesè pou viktim-nan pwouve ke yon seri ensidan konsa te rive deja. Sa se yon verite espesyalman lè nwizans-la gen rapٍ fizik ladan. Pa egzanp, si yon moun te fè eksprè li touche pati prive yon lٍt e lٍt-la pat kontan jès sa-a, se yon konpٍtman ki ofansif ase pou li chanje anviwonnman travay viktim-nan e se yon vyolasyon Tit VII-la.
Wi. EEOC ap evalye tout sikonstans yo, pou l kapab wè nati komantè-a, konbyen fwa akize-a te fè komantè sa-a, kontèks-li e pou kisa li te fè komantè-a. Pami faktè ki kapab gen enpٍtans yo, genyen: (1)èske komantè-a te ostil e imilyan; (2)èske swadizan akize-a te vize moun ki pote plent-la; (3)èske moun ki pote plent-la te patisipe nan konvèsasyon-an; e (4) ki relasyon ki genyen ant moun ki pote plent-la e moun ki swadizan komèt nwizans-la.
Viktim-nan fèt pou li enfٍme moun ki komèt nwizans-la yon fason dirèk ke li pa apresye kondwit sa-a e sa fèt pou sispann. Li enpٍtan pou viktim-nan di konsa li pa kontan ditou ak kondwit-la, espesyalman lè swadizan akize-a kapab gen kèk rezon pou li kwe ke avans-la jwenn yon bon akèy. Sepandan, se pa tout lè yon moun ki viktim nwizans fèt pou pale yon fason dirèk avèk moun kap komèt nwizans-la, depi konpٍtman viktim-nan demontre li pa byen akeyi kondwit moun kap komèt nwizans-la. Viktim-nan fèt pou pote plent bay patwon-li swivan metٍd ki la pou sa. Si metٍd sa-yo pa bay bon rezilta, viktim-nan fèt pou pran kontak avèk EEOC-a pi bonè li kapab (gade pati "Kijan ou pote Plent"-la).
Dispozisyon pou anpeche nwizans seksyèl se pi bon zouti yon moun ka sèvi pou elimine pwoblèm konsa nan travay-la. Nou ankouraje patwon yo pran tout dispozisyon ki nesesè pou yo anpeche nwizans seksyèl rive. Yon bon jan pwogram pou moun pran devan yon sitiyasyon konsa, se pwogram ki fèt pou eksplike aklè yon politik kont nwizans seksyèl, e yo fèt pou bay anplwaye-yo enfٍmasyon regilyèman sou politik sa-a yon fason klè, epi responsab travay-yo fèt pou mete politik sa-yo ann aplikasyon. Patwon-an dwe soulve kesyon-an devan tout sipèvizè e devan tout anplwaye; li fèt pou montre li pap tolere zak konsa e se pou l eksplike ki kalte sanksyon kap tann nenpٍt moun ki komèt nwizans seksyèl.
Patwon-yo fèt pou prepare yon pwosedi pou regle plent kont nwizans seksyèl. Yo dwe tabli pwosedi sa-a yon fason kap ankouraje moun ki viktim nwizans seksyèl pou yo pote plent, e pwosedi-a pa fèt pou li egzije viktim-nan soumèt plent-li devan yon sipèvizè anvan, si se sipèvizè sa-a ki komèt nwizans-la. Patwon-yo kapab fè sa, si yo tabli yon pwosedi ki bay bon rezilta lè moun pote plent, e si yo pran aksyon apwopriye tou swit lè yon anplwaye pote plent. Pwosedi-a fèt pou prevwa pou dosye-a rete sekrè, toutotan sa posib, e li dwe ofri bon jan koreksyon, san bliye pwoteksyon pou viktim-yo ak temwen yo kont revanch.
Lè yon patwon di li pran dispozisyon pou korije nwizans-la, EEOC-a ap mennen ankèt pou konnen si patwon-an te pran aksyon-an touswit, èske se yon aksyon apwopriye e èske li bay bon rezilta. Si EEOC-a reyalize vrèman ke nwizans-la disparèt, viktim yo satisfè, e gen bon jan dispozisyon kap anpeche sa repete, Komisyon-an ap fèmen dosye-a paske patwon-an te prese pran aksyon ki korije sitiyasyon-an.
Ou kapab pote plent sa-a nan nenpٍt biwo Komisyon Ameriken pou Chans Egal nan Travay-la (U.S. Equal Employment Opportunity Commission). Genyen biwo sa yo nan 50 vil ameriken e ou kapab gade nan annyè telefonik lokal (nan paj ki bay nimewo Gouvènman Ameriken-an).Pou ou pran kontak ak biwo EEOC ki pi pre w la, ou kapab rele nan nimewo gratis sa-a: 800-669-4000. Si ou bezwen plis enfٍmasyon sou nwizans seksyèl ak enfٍmasyon sou tout lwa EEOC fè aplike yo, ou ka rele nan nimewo gratis sa-a: 800-669-EEOC. Nimewo gratis EEOC pou moun ki pa tande byen, se 800-800-3302.
EEOC dwe resevwa yon plent kont diskriminasyon ki baze sou sèks avan 180 jou pase, aprè dat swadizan diskriminasyon-an te fèt-la; tan 180 jou-a lonje, pou tounen 300 jou, si gen ajans lokal oubyen nan nivo Eta-a kap okipe fè respekte lwa ki defann menm kalite zak ki fè moun nan ap pote plent-la. Men, li pi bon pou EEOC resevwa plent-la touswit aprè zak diskriminasyon-an fin fèt, pou moun kap pote plent-la ka pwoteje dwa-li.
Lè EEOC ap mennen ankèt sou plent kont nwizans seksyèl, lap analize dosye-a totalman: sikonstans-yo, tankou ki kalte avans seksyèl ki te fèt, e nan ki kontèks swadizan zak-yo te rive. EEOC rekonèt ke yon kondwit seksyèl kapab se yon bagay ki te fèt an prive e se posib ke pat gen okenn temwen la. Yo pral analize tout kalte prèv.
EEOC pral mennen ankèt tou pou konnen si viktim-nan te plenyen oubyen pwoteste. Se vre, plent oubyen pwotestasyon ap ede viktim-nan; men se pa yon eleman ki nesesè. Viktim yo kapab pa plenyen kont nwizans, paske yo pè pou yo pa sibi zak revanch, e perèz sa-a kapab eksplike pou kisa viktim-nan te rete tann anvan li montre opozisyon kont kondwit-la. Si viktim-nan pat plenyen oubyen si li te pran reta pou pote yon plent, ankèt-la dwe konnen pou ki rezon.
Si prèv montre ke ou sibi yon zak diskriminasyon poutèt sèks-ou, ou fèt pou jwenn yon dedomajman kap fè yo mete w nan pozisyon ou tap okipe si ou pat viktim diskriminasyon-an. Ou kapab kalifye tou pou yo anboche ou, ba ou pwomosyon, pou yo reprann ou nan travay-la, ba ou lajan ou pat touche, ak lٍt rekonpans. Ou kapab kalifye tou pou domaj-enterè pou dedomaje ou pou lajan ou ka pèdi nan lavni, e pou soufrans mantal ak kontraryete. Kapab gen plis pinisyon tou si yon patwon te aji avèk mechanste oubyen ak yon endiferans ki pa nٍmal. Ou kapab kalifye tou pou yo remèt ou lajan ou te peye avoka.
Li ilegal pou yon patwon oubyen yon ajans ki anba jiridiksyon EEOC tire revanch kont yon moun ki pote plent kont diskriminasyon, ki patisipe nan yon ankèt, oubyen ki pa dakٍ ak pratik diskriminatwa. Yon moun ki kwè li te sibi revanch dwe pran kontak ak EEOC touswit. Menm si li te deja pote yon plent pou diskrimnasyon, li ka pote yon lٍt plent pou revanch.
EEOC fè aplike Tit VII Lwa 1964 sou dwa sivik-la, ki defann diskriminasyon nan travay ki baze sou ras, koulè, relijyon, sèks oubyen orijin nasyonal; Lwa sou diskriminasyon nan Travay Akٍz Laj; Lwa sou Peman Egal; lwa ki entèdi diskriminasyon kont moun ki kalifye e kap travay nan gouvènman federal-la; kèk seksyon nan Lwa 1991 sou dwa sivik-la; epi Tit I Lwa sou Ameriken ki Andikape yo, ki defann diskriminasyon nan travay kont moun kalifye ki andikape nan sektè prive-a ak nan gouvènman-an, nan nivo Eta ou lokal.
ENFOMASYON SA YO SE YON RALE JENERAL SOU NWIZANS SEKSYEL E YO PA GEN MENM FOS AK OPINYON LEGAL.
Desanm 1992 EEOC-BK-SH/HC
This page was last modified on July 21, 2003.
Return to Index Page


c: text/html

text:
Klike Kouri al nan byen vit kite sit sa a. Aprann plis
Pou èd touswit, tanpri rele Liy Dirèk pou Vyolans Domestik nan Florid la nan 1-800-500-1119
Pwogram Tranzisyon nan Asistans Sosyal Florid
Sa viktim vyolans domestik yo ta dwe konnen konsènan Pwogram Tranzisyon nan Asistans Sosyal Florid (WTP).
Kesyon Repetitif
- Kisa Pwogram Tranzisyon nan Asistans Sosyal Florid (WTP) ye? (Gade Repons lan)
- Ki kondisyon kalifikasyon ki genyen pou WTP)? (Gade Repons lan)
- Kisa ki obligatwa pou patisipan yo nan WTP? (Gade Repons lan)
- Èske WTP kapab ede mwen demenaje pou jwenn yon pi bon djòb? (Gade Repons lan)
- Mwen se yon viktim vyolans domestik. Kijan sa afekte patisipasyon mwen nan WTP? (Gade Repons lan)
Kisa Pwogram Tranzisyon nan Asistans Sosyal Florid ye?
Pwogram Tranzisyon nan Asistans Sosyal se plan Eta Florid pou fanmi ki kalifye avèk sèvis k ap ede yo vin endepandan.
Pami sèvis yo, genyen:
- Rechèch Travay, Preparasyon pou Travay, ak Plasman nan Travay
- Edikasyon ak Fòmasyon
- Jesyon Dosye ak Konsèy
- Gadri Sibvansyone
- Asistans nan Transpò
- Asistans pou Demenajman
Ki kondisyon kalifikasyon ki genyen pou WTP)?
Fanmi k ap resevwa lajan kach pou yon ti tan kalifye otomatikman pou sèvis yo. Fanmi sa yo ka gen obligasyon pou patisipe nan yon aktivite travay kòm yon kondisyon pou yo resevwa avantaj yo. Pou kalifye pou avantaj lajan kach, yon moun ki aplike dwe:
- Yon sitwayen ameriken oswa yon moun ki pa Ameriken men ki kalifye
- Yon rezidan legal eta a
- Si moun ki aplike a poko gen laj 18 tan, si l ap viv avèk yon paran ki gen lagad li, manm fanmi k ap pran swen li, oswa nan yon lòt anviwònman Department of Children and Families apwouve
- Gen yon timoun minè nan fanmi an
- Satisfè gid revni ak gid resous
Fanmi ki pa resevwa asistans lajan kach yo ka kalifye pou sèvis yo si yo defini kòm fanmi ki nan "nesesite". Pou yo kapab detèmine yon fanmi kòm fanmi ki nan nesesite, revni total fanmi an dwe anba 200% nivo povrete federal pou kantite moun ki nan fanmi an, epitou youn oswa plis sikonstans ki anba la yo dwe aplike:
- Ou se yon viktim Vyolans Domestik
- Ou se yon fanmi
- Ou se yon fanmi ki nan risk pou depannde asistans sosyal akòz abi estipefyan oswa maladi mantal
- Ou se yon fanmi ki gen timoun ki nan risk pou viktim abi oswa neglijans
- Ou se yon fanmi ki te konn resevwa avantaj lajan kach epi ou nan tranzisyon pou travay aplentan
- Ou se yon fanmi ki sible pou aktivite ak sèvis prevansyon gwosès adolesan
- Ou se yon paran ki gen lagad timoun
Kisa ki obligatwa pou patisipan yo nan WTP?
Nan pwosesis aplikasyon pou avantaj lajan kach, Medicaid, ak/oswa koupon pou achte manje, moun ki aplike yo ap gen obligasyon pou kolabore avèk Child Support Enforcement sof si yo gen yon bon rezon pou pa fè sa. Men kèk nan bon rezon pou pa kolabore:
- Ogmantasyon risk pou abi fizik, abi emosyonèl oswa abi seksyèl pou moun ki aplike a oswa pou yon lòt manm fanmi li
- Yon timoun ki te fèt akòz rezilta ensès oswa kadejak
(Child Support Enforcement ka egzije moun ki aplike yo k ap chèche bon rezon pou pa kolabore pou yo bay kopi rapò lapolis, lòd restriksyon, oswa lòt dokiman ak/oswa temwayaj.)
Si moun ki aplike a pa gen yon bon rezon pou pa kolabore, y ap mande yo pou:
- Bay èd nan detèmine patènite
- Bay èd nan idantifye ak jwenn paran ki pa gen lagad timoun nan
- Bay èd nan detèmine, modifye oswa aplike yon lòd sipò
Fanmi k ap resevwa avantaj lajan kach ap gen obligasyon pou asiyen dwa pou nenpòt lajan sipò timoun yo resevwa pandan y ap resevwa avantaj yo nan Florida Department of Children and Families.
Patisipan ki nan pwogram tranzisyon nan asistans sosyal yo ap gen obligasyon pou patisipe nan yon minimòm 30 èdtan aktivite travay chak semèn. Pami aktivite travay yo, genyen:
- Travay pou yon patwon prive
- Travay pou yon patwon ki jwenn sibvansyon (resevwa lajan) nan pwogram nan
- Fòmasyon pwofesyonèl
- Fòmasyon nan travay
- Sèvis kominotè
- Asistans sosyal (travay pou yon ajans non-komèsyal pou ka jwenn chèk avantaj lajan kach ou)
Viktim vyolans domestik yo kapab jwenn egzanpsyon nan tout oswa nan yon pati egzijans travay la pou yon peryòd tan si patisipasyon nan aktivite travay la ta mete yo nan risk pou viktim lòt abi. Yo ka bezwen kontinye lòt aktivite ki ta ka ede yo sove kò yo pou abi a, tankou aplike pou yon rekòmandasyon pou pwoteksyon, konsè, oswa lòt aktivite. (Al gade Domestic Violence & the Welfare Transition Program) Pami lòt moun ki ka jwenn egzanpsyon yo, genyen:
- Timoun minè ki poko gen laj 16 zan
- Moun k ap resevwa chèk SSI oswa SSDI (andikap)
- Adilt ki pa fè pati nan kalkil asistans lajan kach (Dosye Timoun Sèlman)
- Yon paran ki gen lagad yon timoun ki poko gen 3 mwa (aplikan sa yo ka gen obligasyon pou patisipe nan klas edikasyon timoun)
- Aplikan ki poko gen laj 19 ane epi ki pa fini nan lekòl segondè yo (aplikan sa yo ka gen obligasyon pou ale lekòl oswa nan lòt aktivite edikasyonèl)
- Yon moun ki responsablite total pou swen pèsonèl yon manm fanmi andikape
Pandan kèk patisipan pa jwenn egzanpsyon nan aktivite travay, yo ka kalifye pou yon “eksepsyon pou bon rezon” epi yo ka pa jwenn sanksyon poutèt yo pa patisipe. Moun sa yo ka se moun ki
- Viktim oswa te viktim vyolans domestik
- Pa gen gadri disponib pou yon timoun ki poko gen laj 6 ane
- Gen yon aplikasyon SSI ki annatant
- Ap swiv tretman pou maladi mantal oswa pou abi estipefyan
- Gen yon enkapasite medikal
Aplikan ki jwenn egzanpsyon (oswa ki jwenn eksepsyon pou rezon valab) nan egzijans travay la ka gen obligasyon pou patisipe nan lòt aktivite tankou konsèy, tretman, oswa klas edikasyon timoun jan li nesesè ak apwopriye pou aplikan an ka vin “pare pou travay”.
Yon aplikan ki pa jwenn egzanpsyon nan aktivite travay, ki p ap travay, epi ki gen yon bon rezon pou pa travay ap jwenn sanksyon konsa:
- 1ye ensidan non-konfòmite – avantaj asistans lajan kach tout fanmi an ap sispann pou yon minimòm 10 jou oswa jouk lè moun ki pa t konfòme li a konfòme li.
- 2yèm ensidan – tout avantaj lajan kach fanmi an ap sispann pou 1 mwa oswa jouk lè moun ki pa t konfòme li a fè sa, kèlkeswa sa ki fèt apre a.
- 3yèm ensidan – tout avantaj lajan kach fanmi an ap sispann pou 3 mwa oswa jouk lè moun ki pa t konfòme li a fè sa, kèlkeswa sa ki fèt apre a.
(Anplis sanksyon sou lajan kach la, sanksyon yo aplike tou sou koupon pou achte manje.)
Èske WTP kapab ede mwen demenaje pou jwenn yon pi bon djòb?
Kèk patisipan nan Pwogram Tranzisyon nan Asistans Sosyal (WTP) ka kalifye pou pwogram asistans pou demenajman. Yo te kreye pwogram sa a pou ede fanmi kalifye yo demenaje po ale nan kominote ki gen pi gwo opòtinite pou yo vin endepandan. Fanmi kalifye yo ka resevwa yon sèl kantite lajan nan avantaj lajan kach pou ede yo fè depans pou demenajman yo. Patisipan ki enterese yo dwe:
- Montre yo ka pa vin endepandan nan kominote kote y ap viv la
- Jwenn yon djòb ki ofri yon pi gwo salè ak/oswa avantaj amelyore nan nouvo kominote a
- Jwenn yon rezo sipò fanmi nan nouvo kominote a
- Ap demenaje pou sove kò yo nan vyolans domestik
Patisipan ki resevwa Asistans pou Demenajman pou nenpòt rezon ki diferan ak vyolans domestik dwe siyen yon akò ki mete restriksyon sou fanmi an pou li pa aplike pou avantaj lajan kach pandan 6 mwa. Viktim vyolans domestik yo gen egzanpsyon nan kondisyon sa a.
Mwen se yon viktim vyolans domestik. Kijan sa afekte patisipasyon mwen nan WTP?
Ansyen viktim oswa viktim kounye a ka gen plis baryè pou vin endepandan pase lòt patisipan yo nan Pwogram Tranzisyon nan Asistans Sosyal. Pwogram Tranzisyon nan Asistans Sosyal (WTP) gen obligasyon pou fè tout moun konnen, apati Oryantasyon an, resous ki disponib yo, rekòmandasyon, ak chwa ki disponib nan pwogram nan pou viktim vyolans domestik yo.
Viktim vyolans domestik yo kapab chwazi pou fè yon responsab dosye konnen abi a nenpòt kilè. Tout enfòmasyon yo bay responsab dosye oswa lòt anplwaye pwogram tranzisyon nan asistans sosyal ap rete an sekrè nèt. Responsab dosye yo ka pwoteje lòt enfòmasyon yo tou tankou adrès, nimewo telefòn, adrès bwat postal, sant fòmasyon, sant plasman nan djòb, adrès travay, founisè swen sante, lekòl timoun, elatriye.
Men kèk nan aktivite pwogram tranzisyon nan asistans sosyal kapab ofri pou ede viktim vyolans domestik yo:
- Fason pou jwenn refij pou ijans
- Konsèy pou chak moun apa oswa konsèy angwoup
- Gwoup sipò moun ki nan menm pwoblèm
- Asistans nan aplikasyon pou yon rekòmandasyon pou pwoteksyon
- Aktivite jesyon dosye nan ajans sèvis viktim
- Asanblaj dokiman konsènan vyolans domestik
- Demenajman tanporè oswa pèmanan
- Pouswit delenkan an nan lajistis
- Fòmasyon pou gen ladrès pou viv nan sosyete
- Konsèy pastoral
- Tretman pou abi estipefyan
- Fason pou jwenn aksè nan sèvis timoun
- Aktivite pou kontwole estrès
- Klas pou edikasyon timoun
- Fason pou jwenn aksè nan asistans medikal disponib ki asosye avèk vyolans domestik
- Konsèy nan sante mantal
- Defans nan yon sant kont vyolans domestik
Patisipan yo kapab mande asistans tou avèk planifikasyon sekirite. Genyen anpil kalite plan sekirite ki abòde divès bagay, tankou:
- Fason pou sòti nan yon ijans
- Fason pou jwenn èd si ou pa gen posiblite pou sòti
- Kote pou ale depi viktim nan ale
- Fason pou an sekirite nan lòt kote
- Fason pou rete konekte avèk moun k ap ede ou yo
- Sèvis transpò
- Fason pou kenbe timoun yo an sekirite
- Fason pou kenbe bèt kay an sekirite
- Fason pou pwoteje pwopriyete
- Sekirite nan travay epi pandan aktivite lwazi
- Fason pou prevwa ak reponn aksyon yon delenkan
Lyen pou Tranzisyon nan Asistans Sosyal
Florida Department of Children and Families Bay enfòmasyon konsènan pwogram ak dènye nouvèl sou Department of Children and Families.
http://www.state.fl.us/cf_web/
Enfòmasyon sou Endepandans Ekonomik Florida Dept. of Health and Human Services Bay lyen ki mennen nan Plan TANF Eta Florid, adrès sant sèvis yo, ak lòt enfòmasyon sou avantaj piblik, tankou Medicaid ak Koupon pou Achte Manje
http://www.dcf.state.fl.us/ess/
Pwogram Tranzisyon nan Asistans Sosyal Florida Agency for Workforce Innovation Bay lyen ki mennen nan papye konsèy ak dokiman leta ak federal ki kontwole TANF ak administrasyon li nan Eta Florid.
http://www.floridajobs.org/pdg/wt/default.htm
Sit wèb Workforce Florida Bay enfòmasyon kontak pou Konsèy Administrasyon Workforce Florid ak One Stop Centers ki administre TANF.
http://www.workforceflorida.com/
Enfòmasyon sou Refòm Asistans Sosyal U.S. Dept. of Health and Human Services Bay enfòmasyon sou règleman federal konsènan TANF, tankou enfòmasyon ki konsène imigran yo ak viktim trafik imen yo. Epitou li genyen yon lyen ki mennen nan rapò TANK pou Kongrè a pou Ane Fiskal 1998 rive nan 2002.
http://www.acf.hhs.gov/programs.html
Enfòmasyon ak analiz estatistik konsènan pwoblèm povrete ak asistans sosyal:
Center on Budget and Policy Priorities Center on Budget and Policy Priorities (CBPP) se yon òganizasyon rechèch ak enstiti règleman san patipri ki fè rechèch ak analiz sou divès politik ak pwogram gouvènman, avèk yon konsantrasyon sou politik ak pwogram ki afekte moun ki pa touche ase lajan oswa moun ki touche yon kantite lajan modere.
Center for Law and Social Policy Center for Law and Social Policy (CLASP), yon òganizasyon non-komèsyal ki kreye nan ane 1968, fè rechèch, analiz politik, asistans teknik, ak defans sou pwoblèm ki asosye avèk sekirite ekonomik pou fanmi ki gen timoun epi ki pa touche ase lajan.
Lòt Resous
Piblikasyon
Lòt Sit Wèb Itil
Mizajou nan Temporary Assistance for Needy Families (TANF)

robotstxt: allowed

filter: keep


text:
Fen lane 2012 la make 19 mwa depi Joseph Michèl Martely pran gouvènay peyi a sou baz pwomès chanjman, yon pwomès ki te parèt yon senp eslogan nan zye anpil moun ki t ap analize. Depi li fin monte sou pouvwa a Prezidan an ak tout ekip gouvènman an pa janm sispann klewonnen chanjman sa a ki chita sou fòmil 5 E ki gen pou wè ak eta de dwa, anviwonman, anplwa, enèji ak edikasyon. Apre plis pase 1 lane edmi ki kote nou ye ? Kisa nou ka espere pou lane k ap vini an ?
Nan nivo politik
Demach pouvwa anplas la ki toujou ap aji sou divès dosye epi ki anpil fwa kwoke nan wout pa bay santiman peyi a gen dirijan. Yonn nan ekzanp yo se Konsèy elektoral ki ta dwe òganize eleksyon nan peyi a, kote dilatwa pasipala montre pa gen volonte politik tout bon vre. Jounen jodi a sosyete a twouve l nan bwouyay, konfizyon fas ak yon seri dosye k ap fè eskandal yonn dèyè lòt tankou : koripsyon, pwoblèm nasyonalite, eskandal seksyèl, ensekirite/kidnapin elt... Mete sou sa, relasyon pouvwa ekzekitif la ak pouvwa lejislatif la pa bon ditou nan je popilasyon an ki rete ap tann lavi miyò. Gwoup ak blòk fòme nan palman pasi pala nan palman anpil fwa anfavè enterè mesken. Sitiyasyon sa ofri laprezidans posiblite poze lapat sou yon gwoup palmantè pou fòme majorite li pat janm genyen depi l monte sou pouvwa a. Men kesyon anpil moun ap poze se jis ki kote laprezidans ka rive ak blòk sa a, parapòt ak jan l monte epi mak fabrik li.
Kesyon ekonomi yo pa miyò
Sitiyasyon ekonomik popilasyon ki vin pi grav. Grangou, chomaj, lavi chè ap fè aktyalite malgre yonn nan senk (5) E gouvènman Martelly/Lamothe la se kreye travay. Antouka moun ki pa p travay yo kontinye ap tan san konnen kilè y ap soti nan chomaj.
Ladwàn ap mete taks menm jan ak DGI kote komèsan ap rele anmwe, Taks sou moun k ap travay ogmante, mete sou sa divès lòt kalte taks ki pat ko mete ann aplikasyon ki jounen jodi a aplike. Malgre sa gouvènman pale sou defisi ki genyen nan kantite kòb li te prevwa antre.
Nan kesyon kreye djòb la, envestisman ki fèt nan Karakòl la vin fè genyen yon faktori anplis. Menm jan yonn nan dirijan òganizasyon Batay Ouvriye yo, madam Yanick Etienne te eksplike nan entèvansyon li te fè nan magazin 4 Je Kontre, dwa travayè yo pa respekte. Li te denonse lajan ki twò piti, move kondisyon travay nan nouvo pak la kip a pèmèt moun yo soti nan chomaj degize a. Oganizasyon ki sou teren nan depatman Nòdès la pa t mete dlo nan bouch pou kritike desizyon dirijan yo pran pou wete tè ki konn donnen manje nan men yo pou plante beton.
Popilasyon an pa wè klè
Peyi a konnen anpil manifestasyon moun nan popilasyon an k ap revandike : travay, elektrisite, manje, jistis, kay, sekirite elatriye. Pou kesyon kay la, se premye ane revandikasyon sa a monte wo konsa depi apre 12 janvye 2010. Menm si gen jefò ki fèt pou kraze anpil kan deplase tankou Channmas, ayewopò ak lòt kote, toujou gen anpil moun k ap kwoupi nan kras anba tant yo. Siklòn ki pase nan peyi a vin mete apse sou klou sitou bò kote peyizan travayè ki pa gen lòt resous apre travay tè. Apre sikllòn Sandy fin fè kraze brize nan mwa dawout 2012 la, sitiyasyon an vin pi malouk. Nan moman sa a, radyo kominotè yo te akonpaye popilasyon an nan seri mesaj SAKS ak lòt enstitisyon te voye. Timoun ki pa t ko ale lekòl yo vin gen plis pwoblèm malgre koze lekòl gratis la ap trennen nan laprès. Pou gouvènman plis pase yon milyon timoun ap jwi lekòl gratis nan etablisman nasyonal yo. Pou anpil paran ak federasyon anseyan peyi a ki jwenn sipò lòt sendika entènasyonal, pwogram nan pa ateri, se diskou pou fè moun dòmi. Sendikalis anseyan yo fè kalkil sou kantite pwofesè ak lòt kay lekòl ki ta dwe konstwi si pou ta gen tout elèv sa yo ki ale lekòl tout bon vre. Semèn grèv grangou pwofesè lekòl kominal yo te blije fè nan Pòtoprens nan mitan mwa desanm 2012 la pou fòse Lete peye yo 8 mwa salè montre sa aklè.
Mobilizasyon, sansibilizasyon, òganizasyon se zouti pou popilasyon an mete ann aplikasyon pou kwape tout fòm esklizyon ak desepsyon y ap sibi nan sosyete a. Radyo kominotè yo rete zouti nan men popilasyon an, mas defavorize yo, moun nan seksyon kominal yo pou fè revandikasyon yo pase. Oganizasyon popilè konsekan nan 4 kwen peyi a dwe leve kanpe menm jan SAKS, AMEKA, REFRAKA, AMARC te fè nan mwa novanm 2012 la pou denonse epi mande vòt pwojè lwa k ap vin bay estasyon kominotè sa yo frekans libelibè selon lalwa pou kontinye fonksyone. Batay pou chanjman pa dwe kanpe nan wout. Rezilta batay la pa ka fèt nan pise gaye non plis, fòk tout moun ki swete viv yon lòt kalite lavi, gen yon peyi k ap mache san fòs kote mete men pou n ka rive.
Site conçu et réalisé par AtelierWeb du Groupe Medialternatif
© Tous droits reservés - Mars 2012
Enstitisyon ki apiye SAKS
Broederlijk- Delen, Wacc, Développement et Paix, IMS, UNESCO, AJWS, Entraide et Fraternité
Ang ri Richard Jules al riyèl Levasseur # 21 A- Delmas 75
Pòtoprens Ayiti W.I.- Bwat Postal 15639 - Petyonvil
Telefòn : (509) 2945-64 22 / 3170-6422 - Imèl: saks@saks-haiti.org


text:
Wikipedya
Wikipedya se yon ansiklopedi lib, ki pa koute lajan e ki egziste nan divès lang. Nenpòt ki moun ka patisipe pou ekri atik nan ansiklopedi sa a. Asosyasyon ki òganize sit sa rele Wikimedya. Ou ka jwenn plis enfòmasyon sou paj sa a.
Siyifikasyon de non[edite | modifier le wikitexte]
Non Wikipedya vini de de mo:
- Wiki, vini de wiki wiki, ki siyifi rapid nan lang hawayi, e yon bagay ou ka modifye kon Entènet
- pedya, vini de paideia, ki siyifi edikasyon nan lang grèk.
Wikipedya se yon konesans ka toujou evolye.
Karakteristik Wikipedya[edite | modifier le wikitexte]
Pwoje Wikipedya gen twa karakteristik prensipal ki ka eksplike poukisa li inik:
- Premyèman pwoje sa a se redaksyon yon ansiklopedi. Wikipedya se pa yon diksyonnè tankou Wiksyònari.
- Dezyèmman pwoje a se yon wiki. Yon wikiwiki pemèt tout moun pou yo ka edite yon paj. Wikipedya se premye ansiklopedi jeneral ki itilize teknik sa a.
- Nou ka reyitilize enfòmasyon yo : n ap itilize Lisans dokimentasyon lib GNU an. Se yon lisans ki otorize tout moun kopye, chanje epitou distribye enfòmasyon ki sou Wikipedya yo, daprè sa Lisans dokimantasyon lib GNU an di. Nou oblije kenbe menm lisans sa a pou kopi konfòm yo ak pou kopi modifye yo, menm jan nou oblije di enfòmasyon sa yo vini de Wikipedya epitou kiyès ki ekri yo.
Istwa[edite | modifier le wikitexte]
Wikipedya te fonde pa Jimmy Wales e Larry Sanger ann anglè 15 janvye 2001. Vèsyon franse se te premye ki te nan yon lòt lang ke anglè. Vèsyon ayisyen kòmanse 29 out 2004. Kounye a Wikipedya egziste nan plis de 200 lang.
Ou ka wè sa tou[edite | modifier le wikitexte]
- Wikipedya ann anglè pou plis de detay (men ann anglè)